user
Maxaa Ka dhaxeeya ogaalka badan iyo murugada?


assistant
Maxaa Ka dhaxeeya ogaalka badan iyo murugada!

In badan ayaan aamminsanaa in daalacashada ama akhrinta buugaagtu ay akhristaha u soo jiidayso oo uu ka helaayo farxad iyo raynrayn!

Waxa kale oo aan yaqiinsanaa in iibsashada akhristuhu iibasanaayo buugaagta ay u buuxinayso meelo ka madhnaa maankiisa oo ay waqaaciisa Ka hallowsanaa u hagaajinayso !

Iskaba Soo dhaaf waxaas oo idiloo, waxaan gadaal Ka ogaaday in buugaagtiisa akhristaha Ku keenni karto welwel iyo walaac badan, maxaa wacay, nimca walba nusqaanteeda ayay leedahay, kolkaa dhinac adiga oo Ka faa'idaysanaya, aad dhinaca kale kaa dheellido.


Oo ruuxa akhristaha ahi Ku cataabo Alla maxaa kugu watay akhrinta buuggaas ! Waayo waxa keliya ee aad kutubta ugu tegaysaa ee kaaga horreyaa waxa weeyaan Inaad ogaato runta aadka u qaadhaadh, ee aad waayo badan Ka wareegaa-laysanaysay, taas oo kugu keeni karta welwel, walaac iyo walbahaar tiro beel ah.

Aan ku soo dhaadhaco mawduuca !
Kol Kasta oo uu ogaalakagagu bato, oo aad waxa badan ogaato waa mar Kasta oo fikirkaagu xad dhaaf noqdo, fikirkaasina aad murugo badan Ka kasbato.

Sida uu ku yidhi qoraaga kitaabka(مذكرات قارئ), ninka lagu magaacabo(xaamid al-xamari),
" Waxa la arkaa in ay buugaagtu kugu ballaqaan alaabaabka dhibaatada"
(وقد تفتح لك الكتب بابا للشقاء)
Dabcan way kugu furayaan, sida uu maygaag Maxamuud maqaalkiisa (ضحايا الكتب), uu Ku Soo naqliyay, in inan ay saxaaiibo Ku ahaayeen majaalka wax-akhriska aadna u dhoollacadayn badanaa Una furfurnaa, ag wada akhriyeen dhiganaayaasha uu dhiteeyay qoraagii weynaa ee ( Fyodor Dostoyevsky), ee Kala ah (الفقراء) iyo  buuga kale ee (الجريمة والعقاب).

Kolkii ay labaada buug dhameeyeen waxa yarkii ay saaxibaada ahaayeen, Ku habsaday is-beddel baaxad leh, Kaas oo ku sababay in uu noqdo qof xidhxidhan, qaadana xanuunno nafsi ah noloshana Isha taban Ku eego, kana quusto xaayatada Ka dib markii uu daalacday balanbalka iyo bayhoofka uu kaga warramayo qoraagaasi labadiisaa buug.

Kol kalena, markasta oo aad wax badan ogaato, waa markasta oo aad ogaato jaahilnimadaada iyo iimaha ay naftaadu leedahay.

Nin faylasoof ah ayaa laga hayay
"Mar Kasta oo aaan wax badan ogaado, waa Kol Kasta oo aan agaado inaan waxba aqoon"
(كلما عرفت أكثر عرفت أنني لا أعرف)
Halkaana waxa aynu Ka subkan karnaa, in Marka ay jaahilnimadaadu kuu caddaato ay kugu sababto welwel iyo walaac fara badan.

Mar kale waa kii imaaamu shaafici lahaa"goorta aan koroshsado cilmi, waxa ii kordha inaan in badan ogaado jaahilnimadayda"
(واذا ما ازددت علما ** زادني علما بجهلي).

Dhinaca kale waxa kuu muuqanaya oo kuu bidhaamya waxa aan u muuqan ummadda aad la nooshahay, oo waxaad noqonaysaa indheergarad Ka il-horeeya ummada uu la noolyahay, taasina ay Ku noqoto ayaan darro.

Waa kii lahaa Cismaan Askari(a.h.u.n)

Ninka ugu il dheerbaa
Dadka ugu ayaan daran
Waxaan lala arkaynbaa
Isaguun u muuqdee..

Jeer kale waa kii laha faylasoofkii giriiga ahaa ee lagu magaacabi jiray (سقراط)(Socrates)
"Hoog iyo halaag baa u sugnaaday ninka uu caqligiisu Ka horreeyo samanka uu noolayahay"
(ويل للرجل سبق عقله زمانه).

Hawraar carbeedna waxay tidhaa"indha la'aanta waxa Ka welwel iyo walaac badan, in aad adigu noqoto Ka keliya ee wax arkaya"
(الاكثر رعبا من العمى هو أن تكون الوحيد الذي يراه)
Yacnii, haddii aad ummadda aad la nooshahay aanay u muuqan waxbana, adigu ha isku lurin waxaan lagula arkayn, oo kugu Keli ah.

Ugu danbayn waxa aan Ku Soo gebegabaynayaa, in qofku aannu wax badan baadhin, si aannu wax badan u ogaan, hal kaasna aanay murugo ugu haleelin.
Taladayda waxa weeyaan qof dhoohan Iska noqo, sida uu jubraan khaliil Ku yidhi buuggiisa (الأجنحة المتكسرة), " Dhoohanaantu waxay saldhig u tahay baraad li'ida, baraad li'iduna waa hoyga raaxada"
(الغباوة مهد الخلو، والخلو مرقد الراحة)....